அலெக்ஸ் ஸ்ரைனர் தனது நிரந்தர-புரட்சி (permanent-revolution) வலைப் பதிவுத் தளத்தில் சமீபத்திய பதிவின் கீழான கருத்துரை பிரிவில், அனைத்துலகக் குழு, உலக சோசலிச வலைத் தளம் மற்றும் சோசலிச சமத்துவக் கட்சியின் மீது இன்னுமொரு வெறிக்கூச்சலான கண்டனத்தைப் பதிந்திருக்கிறார். [1] ஒரு உருப்படியான அரசியல் மற்றும் தத்துவார்த்த வாதத்தின் ஒரு சுவடும் கூட அதில் இல்லை. ட்ரொட்ஸ்கிச-விரோதிகள் மற்றும் ICFI-வெறுப்பாளர்களுக்கு இது காதில் தேன் பாய்ச்சியது போல் இருக்கக் கூடும், ஆனால் அனைத்துலகக் குழுவின் அரசியல் நிலைப்பாடுகளை ஆய்வுசெய்கின்ற மற்றும் அறிந்து வைத்திருக்கின்ற உலக சோசலிச வலைத் தளத்தின் மிகப் பல வாசகர்கள் மத்தியில் ஸ்ரைனர் மேலதிகமாய் மதிப்பிழப்பதற்கே இது வழிசெய்யும்.